Se mega-bobilen med Ferrari i magen
Her er det hotteste, morsomste og det viktigste fra verdens største campingmesse. - Dreiningen går mer og mer mot bobil. I tillegg så selges det mer dyre biler med svært mye mer utstyr. Tidligere var den typiske bobilkunden 60 +. Nå ser vi flere og flere yngre folk som ønsker mer utstyr som store flatskjermer og parabolantenner, sier markedsdirektør i Kroken Caravan, Tor Grüner. De er Norges største caravanimportør og har en rekke forskjellige merker i sitt sortiment.Campingvognsalget er derimot langt tregere ifølge Gruner. - Vognsalget er i tilbakegang og spesielt bruktmarkedet er vanskeligere. Den største utfordringen i dag er at det finnes for få plasser og fine campingplasser hvor du kan ha vogna stående. - Færre og færre aksepterer de gamle trange plassene hvor du nesten ligger oppå hverandre, sier han til VG.
En ekstremt luksuriøs bobil med en Ferrari 458 gjemt i buken eller alt du trenger for campingferien på hjul i fire bokser.